Sa panahon sa Gubat sa Kalibotan I si Tartakower gisundalo sa Austro-Hungarian nga kasundalohan ug nagsilbi ingong opisyal sa kawani sa nagkalainlaing mga posisyon. Siya miadto sa Russian front uban sa Viennese infantry house-regiment. Human sa gubat mibalhin siya sa Pransiya, ug mipuyo sa Paris. Bisan tuod si Tartakower wala makasultig Polako, human ang Poland nakabaton pag-usab sa iyang kagawasan niadtong 1918 iyang gidawat ang Polish citizenship ug nahimong usa sa labing prominenteng mga honoraryong embahador sa nasod. Siya mao ang kapitan ug coach sa Polish chess team sa unom ka internasyonal nga mga torneyo, nga nakadaog sa usa ka bulawan nga medalya alang sa Poland sa Hamburg Olympiad
sa 1930.